ທ່ານໂອບາມາ ສືບຕໍ່ ຢ້ຽມຢາມຢູໂຣບ
ປະທານາທິບໍດີໂອບາມາ ເຂົ້າເຝົ້າພະລາຊີນີ Elizabeth ແລະພົບປະກັບນາຍົກ Cameron ແຫ່ງອັງກິດ. ໃນວັນອັງຄານມື້ນີ້.
ເວລານີ້ປະທານາທິບໍດີບາຣັກໂອບາມາແຫ່ງສະຫະລັດ ກໍາລັງຢູ່ໃນກຸງລອນດອນ ບ່ອນທີ່ທ່ານມີໝາຍກໍານົດ ຈະພົບປະກັບພະລາຊີນີ Elizabeth ແລະນາຍົກລັດ ຖະມົນຕີ David Cameron ແຫ່ງອັງກິດໃນວັນອັງ ຄານມື້ນີ້ ໃນຖານະເປັນພາກສ່ວນນຶ່ງຂອງການເຄື່ອນ ໄຫວຢ້ຽມຢາມຢູໂຣບຂອງທ່ານເປັນເວລາ 4 ມື້ ທ່ານໂອບາມາ ພ້ອມດ້ວຍພັນລະຍາ ທ່ານນາງ Michelle ມີໝາຍກໍານົດຈະເຂົ້າຮ່ວມໃນພິທີຕ້ອນຮັບທີ່ພະລາດຊະ ວັງ Buckingham ຮ່ວມຮັບປະທານອາຫານທ່ຽງກັບ ພະລາຊີນີ ແລະໃນຕອນຄໍ່າກໍຈະມີພິທີລ້ຽງຮັບຮອງຢ່າງ ເປັນທາງການທີ່ພະລາຊະວັງດັ່ງກ່າວ ນອກນັ້ນ ປະທານາ ທິບໍດີສະຫະລັດແລະພັນລະຍາ ຍັງຈະໄດ້ພົບປະກັບເຈົ້າ ຊາຍ William ແລະພະຊາຍາ Catherine Middleton ເຊື້ອພະວົງທີ່ຫາກໍອະພິເສກສົມ ລົດໃໝ່ຂອງອັງກິດ ທໍານຽບຂາວ ກ່າວວ່າ ນອກນັ້ນ ປະທານາທິບໍດີຈະໄປຮ່ວມວາງພວງມາລາທີ່ປ່າຊ້າວິຫານ Westminster Abbey ແລະທໍາການພົບປະກັບທ່ານ David Miliband ຜູ້ນໍາຝ່າຍຄ້ານ ຄາດວ່າ ທ່ານໂອບາມາແລະທ່ານ Cameron ຈະທໍາການໂອ້ລົມສົນທະນາລືກັນເລື້ອງຄວາມປອດໄພຕະຫລອດທັງເລື້ອງຕ່າງໆກ່ຽວກັບເສດຖະກິດໃນຂະນະທີ່ພວກທ່ານພວມກະກຽມເຂົ້າຮ່ວມກອງປະຊຸມສຸດຍອດຂອງກຸ່ມ G-8 ຫລືກຸ່ມ 8 ປະເທດທີ່ຈະເລີນດ້ານອຸດສາຫະກໍາຊັ້ນນໍາຂອງໂລກທີປະເທດຝຣັ່ງໃນທ້າຍສັບປະດານີ້ ໃນບົດຂຽນຮ່ວມທີ່ພິມເຜີຍແຜ່ໃນວັນອັງຄານມື້ນີ້ໂດຍໜັງສືພິມ Times ຂອງກຸງລອນດອນ ນັ້ນ ພວກຜູ້ນໍາທັງສອງກ່າວວ່າ ຄວາມສໍາພັນລະຫວ່າງປະເທດຂອງພວກທ່ານ ບໍ່ພຽງແຕ່ ພິເສດເທົ່ານັ້ນ ແຕ່ຍັງເປັນສິ່ງຈໍາເປັນນຳດ້ວຍ ທ່ານໂອບາມາເດີນທາງໄປຮອດກຸງລອນດອນ ໃນແລງວັນຈັນວານນີ້ກ່ອນໝາຍກໍານົດ ຫລັງຈາກຕັດເວລາການຢ້ຽມຢາມປະເທດ Ireland ຂອງທ່ານລົງຍ້ອນຄວາມເປັນຫ່ວງກ່ຽວ ກັບຂີ້ເຖົ່າພູເຂົາໄຟທີ່ໄດ້ລະເບີດຢູ່ປະເທດ Iceland ນັ້ນ ຈະແຜ່ລາມໄປປົກຄຸມທົ່ວຂົງເຂດ